শামসুজ্জামান খান: ছাত্রজীবন থেকেই তার চিন্তায় ছিল। এবং তিনি মুসলিম লীগের আন্দোলনে শহীদ সোহরাওয়ার্দীর প্রভাবে পাকিস্তান সমর্থন করেছিলেন বটে, কিন্তু পাকিস্তান হওয়ার পরে কলকাতার সিরাজ-উদ-দৌলা হোটেলে বলেছিলেন, দেশ স্বাধীন হলো বটে, কিন্তু আমরা প্রতারিত হলাম। আমাদের নতুন করে শুরু করতে হবে। মানুষ সমালোচনা অন্যায়ভাবে করতে চায়। কিন্তু শেখ মুজিব শেখ মুজিবই। পাহাড়ের মতো উঁচু হয়ে থাকা একটা মানুষ। এবং সঙ্গীও পেয়েছিলেন তাজ উদ্দীনের মতো অসাধারণ এক ব্যক্তিকে। সৈয়দ নজরুল ইসলামকে। মনসুর আলীকে। কামরুজ্জামানকে। শেখ হাসিনার মধ্যেও এটা আছে, কবি সাহিত্যিকদের দুস্থ অবস্থায় তিনি যেভাবে সাহায্য সহযোগিতা করেন, তার শিক্ষক আনিসুজ্জামানকে সম্মান করেন, রফিকুল ইসলাম স্যারকে সম্মান করেন– সেগুলো তার বাবার দৃষ্টান্তকেই আমাদের মনে করিয়ে দেয়।